**Sadržaj Financijskog plana Osnovne škole Čazma**

(Područje planiranja,redni broj 6)

**Djelokrug programa osnovnoga odgoja i obrazovanja utemeljen je na Zakonu o odgoju i obrazovanju u osnovnoj i srednjoj školi (NN,87/08.,86/09.,92/10.,105/10.,90/11.) i Zakonu o ustanovama (NN,br.76/93, 29/97, 47//99, 35/08) provodi se kroz sljedeće aktivnosti i projekte:**

- Aktivnost: osnovnoškolsko obrazovanje > redovna djelatnost osnovnog obrazovanja. - Aktivnost: izborna nastava > Vjeronauk, Informatika i Njemački jezik. - Aktivnost: izvannastavne aktivnosti > literarna skupina, novinarska, recitatorska, dramska, likovna, cvjećari, ekološka, humanitarna, vjeronaučna, robotika, ritmička, pjevački zbor, tamburaška, modelarska, prometna, fotoskupina, krasopisaonica, Školsko –športsko društvo „Česmanski dabrovi:“nogometna skupina, rukometna, odbojkaška, stolnoteniska, šahovska, košarkaška, atletika. - Aktivnost: dopunska i dodatna nastava: Hrvatski jezik, Matematika, Engleski jezik, Fizika, Kemija, Biologija Povijest, Geografija. - Aktivnost: pedagoško – instruktivni rad: učitelji pripravnici, mentori. - Aktivnost: program stručnog usavršavanja: učitelji, stručni suradnici, administrativno – tehničko osoblje. - Aktivnost: zdravstveno – socijalna zaštita: učenici i djelatnici Škole, školska medicina. - Aktivnost: organizacija prijevoza putnika: učenici i djelatnici Škole. - Aktivnost: primjereni oblik školovanja > model individualizacije i prilagođeni program. - Aktivnost: prehrana > školska kuhinja u matičnoj i dvjema područnim školama. - Aktivnost: zaštita na radu. - Aktivnost: program rada s darovitim učenicima (čl.63.,st.1. Zakona o OŠ). - Aktivnost: izleti, ekskurzije, izvanučionička i terenska nastava > učenici i učitelji 1. – 8. razreda. - Aktivnost: natjecanja > Znanost mladima, Lidrano, športska natjecanja, vanjsko vrjednovanje Nacionalnog centra. - Aktivnost: kulturna i javna djelatnost > kazalište, kino, muzej,knjižnica, priredbe. -Aktivnost: stručna tijela Škole > Vijeće učenika, Vijeće učitelja,Školski odbor, Vijeće roditelja.

1

 - Projekt: Školski preventivni program > Prevencija ovisnosti: droga, pušenje, alkohol; Dječji forum,Program sprječavanja nasilja među djecom,MAH, Program zaštite i spašavanja,Program spolnog odgoja, Prehrana i zdravlje, Mentalno zdravlje. - Projekt: humanost na djelu: Crveni križ, Caritas, Ministarstvo socijalne politike i mladih, Škola za Afriku, Ruksak, humanitarni i volonterski rad učenika i učitelja, prikupljanje starog papira i donacija.

 - Projekt:LISTOPAD > Dan zahvalnosti za plodove zemlje, Dan jabuka, Dan ljudskih naselja, Dan kruha, Dan UNICEF –a; Dječji tjedan, Dan štednje, Dan okoliša, Dan pješačenja, Dan učitelja, Dan neovisnosti RH, Dan štednje. - Projekt: Tradicija u Hrvata > Božić, Uskrs, Vukovar. - Projekt: Informatizacija škole: računala, projektori, pametne ploče (Carnet, Pilot projekt e-Škole);

 - Projekt: Hrvatski olimpijski dan >učenici i učitelji. - Projekt: Europski tjedan.

**Plan razvojnih programa**

 **-** Adaptacija matične škole: krovište, ugradnja prozora, vanjska ovojnica;

- Izgradnja škole za razrednu nastavu ( 8 učionica ); - Adaptacija školsko – športske dvorane: ugradnja prozora, uređenje vanjske ovojnice, adaptacija krovišta;

- Uvođenje plina u PRO Vrtlinska i Miklouš, sanacija krovišta; - Preuređenje školskog stana u vježbaonicu za tjelesni i uređenje kuhinje u PRO Dapci; - Sanacija krovišta u PRO Miklouš; - Obnova školske zgrade u PRO Gornji Draganec; - Adaptacija stanova u školski prostor u matičnoj školi;

**Sažetak djelokruga rada OŠ Čazma**

(Područje planiranja,redni broj 7)

**Program osnovnoga odgoja i obrazovanja,** utemeljen na Zakonu o odgoju i obrazovanju u osnovnoj i srednjoj školi (NN,87/08.,86/09) te Izmjenama i dopunama navedenoga Zakona (NN,6/09.,92/10.,105710.,i 90711.),s ciljem odgoja i obrazovanja učenika,a u skladu s općim kulturnim i civilizacijskim vrijednostima, ljudskim pravima i pravima djece, osposobljavanjem za život u multikulturalnom svijetu, poštivanjem različitosti i tolerancije te aktivnim i odgovornim sudjelovanjem u demokratskom razvoju društva, provodi se kroz aktivnosti i projekte. -Redovnom djelatnošću obuhvaćena 630 učenika raspoređena u 36 odjela u matičnoj i pet područnih škola. Na poslovima odgoja i obrazovanja radi 74 zaposlenika,52 učitelja i stručnih suradnika. Nema nestručno zastupljene nastave. U sklopu matične škole radi školsko – športska dvorana. Pripravnika 1, mentora 7, savjetnika 1. Kvaliteta obrazovnih postignuća redovne nastave vidljiva je u uspjesima vanjskog vrjednovanja, koju provodi Nacionalni centar za vanjsko vrjednovanje, gdje se nalazimo iznad prosjeka naše županije, a u nekim predmetima i države. Cilj nam je povećati prosjeke uspješnosti iz svih predmeta. - Izbornu nastavu Vjeronauka pohađa 605 učenika, Informatiku 259, a Njemački jezik 65. Dobre uspjehe učenici postižu na županijskim natjecanjima iz Vjeronauka i Informatike. Cilj nam je proširiti natjecanje i na učenike iz Njemačkoga. - U neku od dvadesetak ponuđenih izvannastavnih aktivnosti uključeno 590 učenika Škole. Vrlo često se učenici, ili skupine učenika, nalaze na nekom od prva tri mjesta županijskog ili državnog natjecanja. Osobito su bili uspješni iz literarnog, dramskog, filmskog i likovnog izraza,gdje su osvajali prve nagrade. Cilj nam je poboljšati rezultate, osobito u onim aktivnostima koje razvijamo tek od prošle godine, kao što su webovci, krasopisci robotika i folkloraši starijeg uzrasta. - Dopunska i dodatna nastava provodi se od 1. do 8. razreda. Svake godine učenici koji pohađaju dodatnu nastavu sudjeluju na natjecanjima na županijskoj ,ali i državnoj razini. Prošle godine su bili najuspješniji na županijskom natjecanju iz matematike, biologije, hrvatskoga i tehničkoga. Cilj nam je vratiti izvrsne rezultate geografije i kemije. - Pedagoško – instruktivni rad obuhvaća praćenje nastavnog procesa u svrhu poboljšanja nastavnog procesa kao i praćenje pripravnika i mentora. Cilj nam je povećati broj mentora na 8 u sljedećoj školskoj godini. - Program stručnog usavršavanja provodi se kontinuirano i obuhvaća sve kategorije:učitelje, stručne suradnike i administrativno – tehničko osoblje. Cilj nam je zadržati redovno sudjelovanje u stručnom usavršavanju na županijskoj razini i barem jedno u dvije godine na državnoj razini.

- Zdravstveno – socijalna zaštita učenika provodi se redovito kroz programe školske medicine i javnog zdravstva, što želimo i dalje zadržati. Učitelji imaju redovne dvogodišnje preglede. Ove godine želimo osigurati i svim djelatnicima sistematski pregled. - Učenicima putnicima (413) osiguran je prijevoz i kad su udaljeni manje od 3 km od škole jer nije izgrađen nogostup na svim područjima. Putni troškovi se djelatnicima isplaćuju kad su udaljeni više od 1 km od najbliže autobusne stanice ili škole. - Program primjerenog oblika školovanja provodi se kroz individualizirani i prilagođeni program koji obuhvaća 50 učenika. - Prehrana za učenike organizirana je u matičnoj školi i dvjema područnim školama (383 učenika). 50 učenika slabijeg imovinskog stanja ima besplatnu kuhinju koju financira preko Crvenoga križa Ministarstvo socijalne politike i mladih. Županija osigurava besplatnu kuhinju za 6 učenika. Cilj nam je proširiti oblik čajne kuhinje u područnoj školi Grabovnica kao i urediti postojeće kuhinje prema HASSP standardima. Želimo i nadalje osigurati besplatnu kuhinju za što veći broj potrebite djece. - Aktivnosti zaštite na radu kontinuirano se provodi u suradnji sa Zavodom za unapređivanje sigurnosti iz Osijeka kroz osposobljavanja djelatnika na raznim programima propisanim zakonom. Svi su djelatnici prošli taj program,dvojica domara osposobljeni su i za sigurno rukovanje strojevima, a drugi i treći razredi učenika prošli su i vatrogasnu zaštitu. Cilj nam je popraviti vanjsku hidrantsku mrežu, što je bilo planirano već duže vrijeme, ali nismo uspjeli pribaviti financijska sredstva. - Program rada s darovitim učenicima provodi se u sklopu Vijeća učenika. Veliki uspjeh je postignut edukativnim filmom Face to face s temom sigurnosti na internetu s kojim je osvojeno prvo mjesto na državnom natjecanju. Cilj nam ostati na toj visokoj razini uspjeha ili ga još i poboljšati. - Aktivnosti izleta, ekskurzija, izvanučioničke i terenske nastave kontinuirano se provodi prema školskom kurikulumu u suradnji s roditeljima i agencijama ovlaštenima za organizaciju. I ove nam je godine cilj provesti te aktivnosti shodno planu. - Aktivnosti natjecanja provodi se u svim segmentima županijskih natjecanja na kojima naši učenici osvajaju izvrsna mjesta. Plan nam je dogodine proširiti natjecanja na područja na kojima nismo prisutni. - Aktivnost kulturne i javne djelatnosti Škole provodi se kroz samostalne priredbe na gradskoj razini kao i kontinuiranih posjeta kazališnim i kino predstavama, muzejima i knjižnicama. Cilj nam je, u suradnji s Gradom i roditeljima, zadržati ovogodišnju razinu. - Aktivnosti vezane za stručna tijela Škole kontinuirano se provode. Naročito je aktivno Vijeće učenika, a i s Vijećem roditelja postigli smo dobru suradnju. Cilj nam je uključiti u aktivnost Škole još veći broj roditelja. - Projekt Školskog preventivnog programa sveobuhvatan je i kontinuirano se provodi u suradnji s vanjskim suradnicima, osobito na prevenciji ovisnosti, spolnog odgoja i sprječavanja nasilja. Cilj nam je zadržati tako visok stupanj aktivnosti na ovom području. - Projekt humanosti na djelu kontinuirano provodimo kroz aktivnosti Crvenoga križa, Caritasa, volonterskog rada učenika i učitelja, različitih donacija u kojima sudjeluju roditelji i prijatelji Škole. Cilj nam je zadržati, i po mogućnosti proširiti, ovo područje rada gdje smo imali puno uspjeha osvojivši i neke vrijedne nagrade.

- Projekt Listopad obuhvaća obilježavanje niz značajnih datuma koje na razini Škole obilježavamo različitim aktivnostima povezanim i za Projekt humanosti kada učenici i roditelji prikupljaju sredstva za školsku kuhinju i učenike koji se besplatno hrane. Humanitarnu aktivnost proširili smo i na učenika invalida. Cilj nam je osigurati sredstva za besplatnu kuhinju najpotrebitijim u cijeloj školskoj godini. - Projekt Tradicija u Hrvata provodi se u 3 ciklusa: obilježavanje tragedije Vukovara ( studeni ), Božić u Hrvata ( prosinac ), Uskrs (travanj). - Projekt informatizacije škole: višegodišnji program osuvremenjivanja informatičkom opremom. Cilj nam je dovršiti multimedijalni prostor podrumske prostorije koja će se koristiti za slobodne aktivnosti, priredbe, pojedine nastavne teme i roditeljske sastanke kao i obnoviti informatički fond novim računalima. - Hrvatski olimpijski dan (HOD) obilježavaju učenici, učitelji i vanjski suradnici. Cilj nam je proširiti športske aktivnosti i na ostale klubove i gradske udruge. - Obilježavanje značajnih obljetnica: dogradnja stare školske zgrade *obće pučke škole* u Čazmi - obilježit ćemo za Dan škole, prvi tjedan u lipnju. Cilj nam je da obilježavanje jedne značajne obljetnice iz bogate povijesti čazmanskoga školstva postane tradicija naše škole.